  Анжелика Тихонова корреспондент Германиысь Мюнхен карысь суредась Ира Слютерман (Ira Sluyterman) удмурт дэремлы синмаськыса суред лэсьтӥз. Со сярысь «ВКонтакте» мерлыко вотэсысь  огин ивортэ. Суредзэ нылмурт Instagram мерлыко вотэсысь бамаз поттӥз. Мынам мусо но яркыт пужыё дэремен нылашез суредаме потӥз. Гуглысь пӧртэм калыкъёслэсь йӧслык дӥсьёссэс эскери. Та суредэз лэсьтыны мылкыд удмурт дэрем сётӥз Ира Слютерман, Мюнхенысь суредасьПусъём, Ира Слютерманлэн Instagram мерлыко вотэсын миллион пала гожтӥськисьёсыз. Соос суредлы синмаськемзы сярысь гожтӥзы: «Кыӵе мусо!», «Син мальдымон», «Котьку сямен, туж усто». Табере Ираез мукет йӧслык дӥсьёсты но суреданы куро, кылсярысь, саам, болгар, норвежской но словак костюмъёсты.   Тегъёс: Мерлык Лулчеберет удмуртъёс суредасьёс суредан  